Burgenlande

Burgenlande (, , , ) ir Austrijas federālā zeme valsts austrumu daļā, Slovākijas, Ungārijas un Slovēnijas pierobežā. Administratīvi iedalās divās statūtpilsētās un septiņos apriņķos; administratīvais centrs un lielākā pilsēta ir Eizenštate. Burgenlandē ievērojams ungāru un horvātu iedzīvotāju īpatsvars; to valodām oficiāls statuss vairākās zemes pašvaldībās.

 Vēsture 
Burgenlande gadsimtu gaitā piederējusi dažādām valstīm un tautām, bet tā ir vienīgā Austrijas teritorija, kas nekad nav bijusi Svētās Romas impērijas, Vācu Konfederācijas vai Cisleitānijas daļa. Jau kopš Romas Impērijas laikiem piederējusi Pannonijai. Pirmie ģermāņi, kas ieceļoja šajā teritorijā, bija ostgoti ap 380. gadu, kas kļuva par Romas sabiedrotajiem. 5. gadsimtā ostgotu zemi iekaroja huņņi, bet pēc tam izveidojās neatkarīga ostgotu karaliste. Vēlākos laikos tagadējā Burgenlande nonāca Lombardijas, avāru, Samo un Frankijas pakļautībā, bet no 1043. gada tās nonāca Ungārijas sastāvā, bet no 1440. gada — Hābsburgu impērijā.

1910. gada Austroungārijas tautas skatīšanas laikā tagadējās Burgenlandes teritorijā 74% iedzīvotāju bija vāciski runājoši, 15% — horvātiski, bet 9% — ungāriski. Pēc Austroungārijas sadalīšanās, pretēji Ungārijas centieniem, 1921. gadā Burgenlande nonāca Austrijas sastāvā. Pēc Anšlusa 1938. gadā Burgenlandes zeme tika likvidēta un pievienota Lejasdonavai un Štīrijai. Atjaunota 1945. gadā Padomju okupācijas zonā.

 Ģeogrāfija 
Burgenlade ir trešā mazākā no Austrijas federālajām zemēm. Izveitojusies šaurā joslā valsts austrumu pierobežā, Vidusdonavas līdzenuma malā. Augstākais punkts ir 884 m augstais Gešrībenšteins uz Ungārijas robežas. Burgenlandes ziemeļdaļā atrodas daļa no Neizīdles ezera, kas ietilpst Neizīdles ezera—Zēvinkeles nacionālajā parkā.

 Pilsētas 

Pilsētas nosaukumsPilsētas nosaukumsvācu valodāĢerbonisIedz.sk.(2013)Pilsētastiesības Karte Eizenštate  Eisenstadt   13351  1648  Frauenkirhene  Frauenkirchen   2830  1982   Gisinga  Güssing   3770  1973  Jennersdorfa  Jennersdorf   4161  1977  Matersburga  Mattersburg   7100  1926  Neifelde  Neufeld an der Leitha   3180  1997  Neizīdle  Neusiedl am See   7285  1926  Oberpullendorfa  Oberpullendorf   3030  1975  Obervarta  Oberwart   7218  1939  Pinkafelde  Pinkafeld   5511  1937  Purbaha  Purbach am Neusiedler See   2718  1997 Rusta  Rust   1918  1681  Štatšleininga  Stadtschlaining   2035 1991

 Apskates vietas 

 Esterhāzi pils  15px|Pils
 Forhtenšteinas pils  10px|Viduslaiku pils
 Gešrībenšteins  20px|Kalna virsotne
 Lokenhausas pils  10px|Viduslaiku pils
 Neizīdles ezera—Zēvinkeles nacionālais parks  20px|Nacionālais parks

 Atsauces 

 Ārējās saites 

Kategorija:Austrijas administratīvais iedalījums